Ատենապետ Շիրինօղլու յայտնեց, որ հիւանդանոցին դիմացի տարածքին համար քանի մը այլընտրանքային նախագիծերու վրայ կ՚աշխատին.- «Եթէ նախագիծը յստականայ, պիտի տեղեկացնենք մեր ժողովուրդը»։ Այս հանգրուանին Տէօշէմէճեան ալ խորհուրդ տուաւ, որ «Համայնքային վարիչները պէտք է իւրացնեն հաշիւ տալու սովորութիւնը, քանի որ իրենց պաշտօնը ժամանակաւոր է եւ կարեւորը հասարակապատկան հարստութեան հասարակութեան ի նպաստ շահարկումն է»։ Ապա Շիրինօղլու շարունակեց իր խօսքը եւ ըսաւ, որ հիւանդանոցի գթութեան յարկը ամբողջովին լեցուն է ու թէեւ սկզբնական բնոյթով, սկսած են հոն բնակողներու համար ալ նոր լուծումներ որոնելու։